2. ΔΙΑΤΑΓΜΑ της 11/19 Σεπτ. 1836 Περί εξόδων προς ταφήν των ξένων. ΄Αρθρ.1.-Τα έξοδα τα προς ταφήν των ξένων, των εν τω Ημετέρω Βασιλεία αποβιούντων και μη εχόντων συγγενείς ή οικείους αναλαμβάνοντας την της ταφής αυτών φροντίδα, θέλει προκαταβάλει το ταμείον του δήμου, εν ω συνέβη η αποβίωσις περιοριζόμενον εις μόνα τα αφεύκτως απαιτούμενα .  η δε ανάληψις των προκαταβληθέντων ενεργείται, αφαιρουμένης εκ της περιουσίας του αποθανόντος κατά την γενομένην παρά του ειρηνοδικείου επίθεσιν των σφραγίδων ποσότητος χρημάτων ίσης με την δαπανηθείσαν ή αν χρήματα δεν υπάρχουν, εξαιρουμένων της σφραγίσεως πραγμάτων ισοτίμου αξίας. Τα πράγματα ταύτα, τα οποία πρέπει να λαμβάνωνται εκ των μάλλον ευπωλήτων, εξαιρούνται της σφραγίσεως παρά του επιτιθεμένου τας σφραγίδας ειρηνοδίκου, κατ’ αίτησιν του αρμοδίου δημάρχου ή του αναπληρούντος αυτόν, και πωλούνται δια πλειστηριασμού κατά τας περί πλειστηριασμού των κινητών διατάξεις της Πολιτικής Δικονομίας. Της από των σφραγίδων τοιαύτης εξαιρέσεως χρημάτων ή πραγμάτων γίνεται μνεία εν τη περί επιθέσεως των σφραγίδων εκθέσει, σημειουμένων ακριβώς του είδους των εξαιρεθέντων πραγμάτων και της αξίας αυτών. Άρθρ.2.-Αν το εκπλειστηρίασμα υπερβή την της ταφής δαπάνην το περίσσευμα συμπεριλαμβάνεται εις την υπό σφραγίδα λοιπήν περιουσίαν του αποθανόντος .  αν απεναντίας δεν επαρκέση εις πλήρη πληρωμήν, αφαιρούνται αι σφραγίδες υπό του ειρηνοδίκου, και πωλούνται κατά τον ανωτέρω τρόπον πράγματα ισότιμα του ελλείποντος. Άρθρ.3.-Η περί της αναλήψεως των προκαταβληθέντων απόδειξις του δημάρχου, καθώς και η περί της πληρωμής των εξόδων του πλειστηριασμού, παρακατατίθενται υπό του ειρηνοδίκου εις την υπό σφραγίδα περιουσίαν του αποθανόντος, και σημειούνται εν τη της επιθέσεως των σφραγίδων εκθέσει. Άρθρ.4.-Εις τον επί της Δικαιοσύνης γραμματέα ανατίθεται η δημοσίευσις και εκτέλεσις του παρόντος Δ/τος. 